Leirbålskappe

1.Sandnes speidergruppe sin leirbålskappe er mørk grå med grønt kantbånd. Det er uniformt for gruppa vår. På ryggen syr vi gjerne på speiderlilja, gruppenavn og speiderens navn – hvordan du gjør dette, velger du selv; det er lov med litt kunstnerisk frihet i sying av bålkappa!

Her beskriver jeg hvordan jeg har sydd kapper, som er det jeg har lært av symestrene i 1.Sandnes ☺.

**Tekstil:**

Vi bruker ullstoff (brannsikkert). Stoff kan du kjøpe på Speidersport: <https://speider-sport.no/leirbalskappe-stoff-150x180.html>

Det kan være greit å fore kappen. Jeg har brukt vanlig bomullsstoff – farge er valgfritt – jeg bruker gjerne blått, grønt eller svart.

**Kantbånd**:

Vakkert kantbånd i ull selges på speidersport. Jeg har brukt vanlig kantbånd i bomull kjøpt på Stoff&stil el Kreaktiv – mye rimeligere, og en friskere farge ☺.


**Ryggdetaljer:**

På Speidersport kan du også kjøpe bokstaver og stor speiderlilje til å sy på ryggen: <https://speider-sport.no/bokstaver-og-tall.html>

\*Det er også mulig å klippe ut egne bokstaver og lilje – det har jeg gjort ved å printe ut store, tykke bokstaver på vanlig ark som jeg deretter overfører til flisofix (limark til å applikere stoff), stryker på grønt stoff, klipper ut og stryker på kappen. Disse bør også sys fast.

**Sying:**

1. Legg stoffet ut på gulvet, 150 i bredde, 180 i lengde.
2. Klipp av en lengde på 35-40cm i den ene enden – dette brukes til hette.
3. Brett stoffet til kappe og klipp til skulderpartiene (bruk en genser/jakke med passende form som mal). Sy sammen skuldrene.



1. Brett stoffetremsen til hetta i to. Bruk en hettegenser som mal og klipp ut hetta. Sy hetta sammen.
2. Fòr: Gjenta pkt 1-4 med fòrstoffet. (NB! Jeg forer bare kappa til midt på ryggen, slik at den sitter behagelig over skuldrene, men ikke blir større og tyngre enn nødvendig – se bildet under pkt 10.)
3. Halslinning: Sy to parallelle sømmer med løse sting øverst på kappen. Ikke fest trådet i endene! For å rynke stoffet, trekker du samtidig i begge overtrådene. Fordel rynkene jevnt slik at kappen sitter fint over skuldre og rygg. **Lengden på halslinningen skal være lik lengden på hettens nedre kant.** Sy over rynkene med vanlig søm nå, og fest tråden i begge ender.
4. Sy sammen hette og kappe.
5. Applikér det som skal være på ryggen.



1. Gjenta pkt 4 med fòrstoffet. Pass på å sjekke at det passer med ytterstoffet!
2. Fest fòrstoffet til kappen med nåler. Sy med sikksakksøm/overlock rundt kantene på kappen.
3. Sy på grønt kantbånd.
4. Sy på hemper/knapper el.



1. Legg evt. opp kappen til ønsket lengde. Ikke klipp av noe – speiderne vokser!

På sybutikker er de ofte veldig hjelpsomme, om du trenger hjelp eller bare lurer på noe

Merker kommer på kappa etter hvert – speiderne syr på merker som tas av skjorta etter hvert som de vokser til; de får nye merker- leirmerker, byttemerker; kanskje lager de noe som de vil sy på. Hver kappe blir helt unik!

**Lykke til!**